Cynghrair Cymru Gogledd

Cynghrair Cymru Gogledd (Saesneg: Cymru North) yw prif gynghrair pêl-droed gogledd a chanolbarth Cymru. Mae'r gynghrair yn ffurfio ail reng o byramid pêl-droed Cymru ac, ynghyd â Chynghrair Cymru De, yn cael ei hadnabod fel Pencampwriaeth Cymru, ac yn cael ei rheoli gan Gymdeithas Bêl-droed Cymru. Mae Cynghgrair Cymru Gogledd yn bwydo Uwch Gynghrair Cymru.

Hanes
Ffurfiwyd y gynghrair ym 1990 fel Cynghrair Undebol y Gogledd er mwyn sicrhau cynghrair gref ar gyfer gogledd Cymru wedi i Gymdeithas Bêl-droed Cymru gyhoeddi eu bwriad i greu cynghrair genedlaethol ar gyfer tymor 1992-93.. Cyn 1990, roedd tair cynghrair gwahanol, sef  Cynghrair Undebol Arfordir y Gogledd, Cynghrair Cymru (Ardal Wrecsam) a Chynghrair y Canolbarth, yn rhannu lefel uchaf pyramid pêl-droed Cymru gyda Chynghrair Cymru (y De).

Daeth y Gynghrair Undebol â thimau gorau'r dair cynghrair at ei gilydd gyda'r bwriad o godi safon pêl-droed ar draws y rhanbarth.Yr 16 clwb gwreiddiol oedd:
 Caersws, Carno, Penrhyncoch, Llanidloes a'r Trallwng o Gynghgrair y Canolbarth,
 Bethesda, , Conwy, Dyffryn Nantlle, Porthmadog, Treffynnon a'r Fflint o Gynghrair Undebol y Gogledd, a
Brymbo, Gresffordd a'r Wyddgrug o Gynghrair Cymru (Ardal Wrecsam).

Mae'r dair Gynghrair gafodd eu disodli gan y Gynghrair Undebol, sef Cynghrair Undebol Arfordir y Gogledd (Gogledd-orllewin ac Arfordir y Gogledd), Cynghrair Cymru (Ardal Wrecsam) a Cynghrair y Canolbarth, bellach yn bwydo'r Gynghrair Undebol.

Ailenwi
Ers tymor 2019-20 mae Cynghrair Cymru Gogledd yn dod o dan adain Cymdeithas Bêl-droed Cymru ac, ynghyd â Chynghrair Cymru De, yn ffurfio ail haen Uwch Gynghrair Cymru o dan yr enw Pencampwriaeth Cymruhttps://www.faw.cymru/cy/news/croeso-i-gymru/?back=/cy/&pos=8https://clwbpeldroed.org/2018/11/28/football-association-wales-restructuring-pyramid/.

Pencampwyr
Tymor PencampwyrTymor PencampwyrTymor Pencampwyr1990-91 Y Fflint 2000-01 Caernarfon† 2010-11 Cei Connah1991-92 Caersws 2001-02 Y Trallwng† 2011-12 Cei Connah†1992-93 Llansantffraid† 2002-03 Porthmadog† 2012-13 Y Rhyl†1993-94 Y Rhyl† 2003-04 Airbus U.K.† 2013-14 Derwyddon Cefn†1994-95 Bae Cemaes† 2004-05 Bwcle 2014-15 Tref Llandudno†1995-96 Croesoswallt 2005-06 Glantraeth 2015-16 Caernarfon1996-97 Rhaeadr Gwy† 2006-07 Llangefni†  2016-17 Prestatyn†1997-98 Rhydymwyn 2007-08 Prestatyn†2017-18 Caernarfon†1998-99 Derwyddon Cefn Flexsys† 2008-09 Y Bala†2018-19 Airbus Brychdyn†1999-2000 Croesoswallt† 2009-10 Llangefni2019-20 Prestatyn

† Sicrhau dyrchafiad i Uwch Gynghrair Cymru

Cyfeiriadau

Dolenni allanol
 Gwefan swyddogol Huws Gray Alliance 

Categori:Chwaraeon yng Nghonwy
Categori:Chwaraeon yng Ngwynedd
Categori:Chwaraeon yn Sir Ddinbych
Categori:Chwaraeon yn Sir y Fflint
Categori:Chwaraeon yn Wrecsam
Categori:Chwaraeon yn Ynys Môn
Undebol
Categori:Gogledd Cymru